KOMISJONI ARUANNE EUROOPA PARLAMENDILE JA NÕUKOGULE KOMISJONI SEITSMES FINANTSARUANNE EUROOPA PARLAMENDILE JA NÕUKOGULE EUROOPA PÕLLUMAJANDUSE TAGATISFONDI KOHTA 2013. EELARVEAASTA /* COM/2014/0561 final */





SISUKORD 1............ EELARVEMENETLUS. 3 2............ KASSAJÄÄK JA ASSIGNEERINGUTE HALDAMINE.. 6 3............ EAGFi 2013. AASTA EELARVE TÄITMINE.. 8 4............ MÄRKUSED EAGFi 2013. AASTA EELARVE TÄITMISE KOHTA.. 9 5............ SIHTOTSTARBELISE TULU KASUTAMINE.. 11 6............ JAOTUS KULULIIKIDE KAUPA.. 11 1. lisa 2. lisa 3. lisa 4.-I lisa 4.-II lisa 5. lisa 6. lisa || EAGFi 2013. aasta assigneeringute eelarvemenetlus EAGFi eelarve osa ELi 2007.–2013. aasta kogueelarves EAGFi eelarve täitmise analüüs – 2013. eelarveaasta EAGFi eelarve täitmise analüüs – 2013. eelarveaasta – sihtotstarbeline tulu. C4 EAGFi eelarve täitmise analüüs – 2013. eelarveaasta – sihtotstarbeline tulu. C5 EAGFi eelarve täitmine artiklite ja liikmesriikide kaupa – 2013. eelarveaasta EAGFi kululiikide jaotuse muutumine eelarveaastatel 2007-2013 Märkus: Käesolevale aruandele on lisatud komisjoni üksikasjalik töödokument. Kõnealuse (ingliskeelse) töödokumendi terviktekst ja sellele lisatud (ingliskeelsed) tabelid on kättesaadavad põllumajanduse peadirektoraadi Euroopa veebilehel ( http://ec.europa.eu/agriculture/cap-funding/financial-reports/eagf/index_en.htm). 1. EELARVEMENETLUS[1] 1.1. Eelarvemenetlus 2013 Võttes aluseks 2013. aasta esialgse eelarveprojekti ning selle kirjaliku muutmisettepaneku, ei suutnud kaks eelarvepädevat institutsiooni (nõukogu ja Euroopa Parlament) kokku leppida ühises seisukohas Euroopa Liidu 2013. aasta üldeelarve kohta vastavalt ELi toimimise lepingu artikli 314 lõigetele 4–7. Seetõttu esitas komisjon 23. novembril 2012 vastavalt ELi toimimise lepingu artikli 314 lõikele 8 uue 2013. aasta eelarveprojekti, püüdes ühitada mõlema eelarvepädeva institutsiooni seisukohti. 2013. aasta eelarve lõplikul vastuvõtmisel võeti arvesse Euroopa Parlamendi ja nõukogu vahel mitmes küsimuses saavutatud kompromissi. 1.2. 2013. aasta esialgne eelarveprojekt ja selle kirjalik muutmisettepanek nr 1/2013 Komisjon võttis 2013. aasta esialgse eelarveprojekti vastu ja esitas selle eelarvepädevatele institutsioonidele 15. aprillil 2012. Kulukohustuste assigneeringud, mis on kavandatud 2007.–2013. aasta finantsraamistiku rubriigist 2 rahastatavale Euroopa Põllumajanduse Tagatisfondile (edaspidi „EAGF”), on kokku 44 130,3 miljonit eurot. Nõukogu ja Euroopa Parlament võtsid 2013. aasta esialgse eelarveprojekti kohta seisukoha vastu vastavalt 25. juulil 2012 ja 23. oktoobril 2012, vähendades EAGFi kulukohustuste assigneeringuid vastavalt 335 miljoni euro ja 43,8 miljoni euro võrra. 19. oktoobril 2012 võttis komisjon vastu 2013. aasta eelarveprojekti kirjaliku muutmisettepaneku nr 1, milles määrati EAGFi vajalikeks kulukohustuste assigneeringuteks 29,8 miljonit eurot vähem kui esialgses eelarveprojektis. 1.3. 2013. aasta eelarve vastuvõtmine Komisjon esitas 2013. aasta uue eelarveprojekti 23. novembril 2012 ning määras EAGFi vajalikeks kulukohustuste assigneeringuteks 44 056,5 miljonit eurot. Pärast kõnealuse, 2013. aasta uue eelarveprojekti esitamist toimus kolme poole (komisjon, nõukogu ja Euroopa Parlament) vahel 28.–29. novembril 2012 intensiivne kolmepoolne arutelu. Nõukogu kiitis kompromisspaketi heaks 6. detsembril 2012. Viimaks võttis Euroopa Parlament 2013. aasta eelarve 12. detsembril 2012 vastu. Eelarve hõlmas kulukohustuste ja maksete assigneeringuid järgmiselt: – 43 654,7 miljonit eurot kulukohustuste assigneeringuid ja 43 660 miljonit eurot maksete assigneeringuid põllumajanduse turumeetmete ja otsetoetuste jaoks (poliitikavaldkond 05 – Põllumajandus ja maaelu areng); – 274,7 miljonit eurot kulukohustuste assigneeringuid ja 247,3 miljonit eurot maksete assigneeringuid veterinaar- ja fütosanitaarmeetmetele (poliitikavaldkond 17 – Tervise- ja tarbijakaitse); – vastavalt 27,2 miljonit eurot kulukohustuste assigneeringuid ja 26,9 miljonit maksete assigneeringuid kalandusturgudele (poliitikavaldkond 11 – Merendus ja kalandus). EAGFi eelarve kulukohustuste assigneeringute kogusumma on 43 956,5 miljonit eurot ja maksete assigneeringute kogusumma 43 934,2 miljonit eurot. Kulukohustuste ja maksete assigneeringute kogusummade vahe on tingitud asjaolust, et teatavate komisjoni poolt otseselt rakendatavate meetmete puhul kasutatakse liigendatud assigneeringuid. Kõnealused meetmed on peamiselt seotud põllumajandustoodete müügiedenduse, põllumajanduse poliitilise strateegia ja kooskõlastusmeetmete ning samuti kalanduse ning veterinaar- ja fütosanitaarmeetmega. Heakskiidetud EAGFi kulukohustuste assigneeringutest poliitikavaldkonna 05 jaoks ette nähtud 43 654,7 miljonist eurost oli peatüki 05 02 kohasteks turumeetmeteks ette nähtud 2 771,4 miljonit eurot, peatüki 05 03 kohasteks otsetoetusteks 40 931,9 miljonit eurot, peatüki 05 07 kohaseks põllumajanduskulude auditiks 84,9 miljonit eurot ja peatüki 05 08 kohasteks poliitilise strateegia ja kooskõlastusmeetmeteks 27,3 miljonit eurot. Üksikasjalikuma teabe saamiseks vt 1. lisa. 1.4. EAGFi sihtotstarbeline tulu[2] Vastavalt ühise põllumajanduspoliitika rahastamist käsitleva nõukogu määruse (EÜ) nr 1290/2005 artiklile 34 käsitatakse vastavuse kontrolli otsuste kohastest finantskorrigeerimistest, eeskirjade eiramisest ja piimamaksust laekuvat tulu EAGFi kulude rahastamiseks määratud sihtotstarbelise tuluna. Nimetatud artikli kohaselt võib sihtotstarbelist tulu kasutada EAGFi mis tahes kulude rahastamiseks. Kui osa sellest tulust jääb kasutamata, kantakse see automaatselt üle järgmisse eelarveaastasse. 2013. aasta eelarve koostamisel esitati prognoos nii 2013. eelarveaastal kogutava tulu kui ka 2012. eelarveaastast 2013. eelarveaastasse eeldatavasti ülekantava summa kohta. Eeldatavasti ülekantav summa oli 1 533 miljonit eurot ning seda võeti arvesse, kui eelarvepädevad institutsioonid võtsid vastu 2013. aasta eelarve. Täpsemalt: – vastavuse kontrolli kohastest korrigeerimistest ja eeskirjade eiramisest laekuva tulu suuruseks hinnati vastavalt 389 miljonit ja 161 miljonit eurot ning piimamaksust laekuva tulu suuruseks hinnati 78 miljonit eurot; seega hinnati, et 2013. eelarveaasta jooksul saadakse sihtotstarbelist tulu kokku 628 miljonit eurot; – 2012. eelarveaastast 2013. eelarveaastasse eeldatavasti ülekantava sihtotstarbelise tulu suuruseks hinnati 905 miljonit eurot. Komisjon eraldas 2013. aasta eelarves kõnealuse 1 533 miljoni euro suuruse esialgu prognoositud sihtotstarbelise tulu kahe kava jaoks. Täpsemalt: – 500 miljonit eurot eraldati puu- ja köögiviljasektori tootjaorganisatsioonide rakendusfondidele ning – 1 033 miljonit eurot ühtsele otsemaksete kavale (otsetoetused). Nende kahe kava jaoks kiitsid eelarvepädevad institutsioonid komisjoni ettepanekute alusel heaks vastavalt 267 miljoni euro ja 30 635 miljoni euro suurused assigneeringud. Eespool nimetatud heakskiidetud assigneeringute ja sihtotstarbelise tulu summa on vastavuses assigneeringute hinnangulise koguvajadusega, mis puu- ja köögiviljasektori tootjaorganisatsioonide rakendusfondide puhul on 767 miljonit eurot ja ühtse otsemaksete kava puhul 31 668 miljonit eurot. 1.5. EAGFi eelarve osa ELi kogueelarves EAGFi lõpliku eelarve (kulukohustuste assigneeringud) osa Euroopa Liidu 2007.–2013. aasta üldeelarves aastate kaupa on esitatud 2. lisas. 2. KASSAJÄÄK JA ASSIGNEERINGUTE HALDAMINE 2.1. Assigneeringute haldamine 2.1.1. 2013. eelarveaastal kasutada olnud assigneeringud eurodes || Eelarve kulude jagu (1) || Kulukohustuste assigneeringud || Maksete assigneeringud || Eelarve tuluosa (sihtotstarbeline tulu) (2) || Prognoosid 1. EAGFi esialgsed assigneeringud, millest || 43 956 548 610 || 43 934 188 711 || 1. Vastavuse kontroll || 389 000 000 1a. Eelarve täitmise assigneeringud koostöös liikmesriikidega || 43 610 600 000 || 43 610 600 000 || 2. Rikkumised || 161 000 000 1b. Otsese juhtimise raames tehtud kulutuste assigneeringud (3) || 345 948 610 || 323 588 711 || 3. Piimamaks || 78 000 000 2. Paranduseelarve || || || Sihtotstarbelise tulu prognoos kokku || 628 000 000 3. Ülekandmine EAGFi / EAGFist aastas || -7 944 450 || -12 869 715 || || 4. EAGFi lõplikud assigneeringud, millest || 43 948 604 160 || 43 921 318 996 || || 4 a. Eelarve täitmise assigneeringud koostöös liikmesriikidega || 43 610 250 000 || 43 610 250 000 || || 4b. Otsese juhtimise raames tehtud kulutuste assigneeringud (3) || 338 354 160 || 311 068 996 || || (1) 2013. aasta eelarvesse kantud assigneeringud, millest on maha arvatud 2013. aastal kogutav sihtotstarbeline tulu ja 2012. aasta eelarveaastast 2013. eelarveaastasse ülekantav sihtotstarbeline tulu kooskõlas nõukogu määruse (EL, EURATOM) nr 966/2012 artikliga 14. (2) Kogutav sihtotstarbeline tulu. Tulude reale ei ole tulusid kantud (p.m.)[3], kuid prognoositav summa on märgitud eelarve selgitustes. (3) 79% kulukohustuste assigneeringutest on ette nähtud veterinaar- ja fütosanitaarmeetmete (poliitikavaldkond 17 tervise- ja tarbijakaitse) kuludeks. Ülejäänud assigneeringud on seotud poliitilise strateegia ja kooskõlastusmeetmetega (13 %) (poliitikavaldkond 05 – põllumajandus ja maaelu areng) ning kalandusturgude meetmetega (8 %) (poliitikavaldkond 11 – merendus- ja kalandus). 2.1.2. 2013. eelarveaastal kasutada olnud eelarveassigneeringute kasutamine eurodes || Kulukohustuste assigneeringute kasutamine || Maksete assigneeringute kasutamine Eelarve täitmine koostöös liikmesriikidega (1) || 44 961 909 263,95 || 44 961 909 263,95 Otsese juhtimise raames tehtud kulutused || 340 229 347,87 || 312 088 996,62 Kokku || 45 302 138 611,82 || 45 273 998 260,57 (1) Maksekohustused. Kulukohustused ja maksed miinus saadud sihtotstarbeline tulu eelarve täitmiseks koostöös liikmesriikidega: 44 132 955 071,43 eurot. 2013. eelarveaastal kasutati kulukohustuste assigneeringuid kokku 45 302 138 611,82 eurot ning tegelikud maksete assigneeringud olid 45 273 998 260,57 eurot. 2.1.3. Eelarve heakskiidetud assigneeringute kasutamine – komisjoni poolt otsese juhtimise raames tehtud kulutused eurodes || Otsese juhtimise raames tehtud kulutused || Kulukohustuste assigneeringud || Vabastatud summad || Maksete assigneeringud || Ülekandmised 2014. aastasse (2) Assigneeringud (C1) (1) || 338 354 160,00 || - || 311 068 995,90 || - Kasutamine (C1) || 332 522 151,49 || - || 292 180 573,98 || 13 121 493,82 Tühistatud assigneeringud || 5 832 008,51 || - || 3 911 831,14 || - (1) C1 tähistab eelarve heakskiidetud assigneeringuid. Kõnealune summa hõlmab ülekandeid EAGFi / EAGFist: -7 594 450,00 eurot kulukohustuste assigneeringuid ja -12 519 715,10 eurot maksete assigneeringuid. (2) 2014. aastasse kantakse üle üksnes liigendamata assigneeringud. Jaotiste 11 ja 17 eelarvepunktide puhul kanti 2013. aasta eelarve täitmisel ülejäänud summad üle eelarvepunktidesse, mis kuuluvad vastavalt rubriiki 2 (muu kui EAGF) ja rubriiki 3. 2013. aasta eelarves oli otsese juhtimisega seotud kuludeks ette nähtud 338,4 miljoni euro ulatuses kulukohustuste assigneeringuid. 2013. aastal eraldati selleks 332,5 miljonit eurot. 5,8 miljoni euro suurune assigneeringute vahe tühistati. 79 % kulukohustuste assigneeringutest on ette nähtud veterinaar- ja fütosanitaarmeetmete (poliitikavaldkond 17) kuludeks. Ülejäänud assigneeringud olid seotud põllumajanduse ja maaelu arenguga (poliitikavaldkond 05 – 13 %) ja kalandusega (poliitikavaldkond 11 – 8 %). Enamik EAGFi kulude assigneeringuid, mida komisjon on teinud seoses otsese eelarve täitmisega, on liigendatud assigneeringud. Automaatselt 2014. aastasse ülekantavad summad, mis on seotud liigendamata assigneeringutega, on 13,1 miljonit eurot. 2.2. Igakuised maksed 2.2.1. Igakuised maksed liikmesriikidele eelarve täitmisel koostöös liikmesriikidega 2.2.1.1. Igakuised maksed tehtud kulude põhjal Nõukogu 21. juuni 2005. aasta määruse (EÜ) nr 1290/2005 (ühise põllumajanduspoliitika rahastamise kohta)[4] artiklis 15 on sätestatud, et „komisjon teeb igakuised maksed liikmesriikide akrediteeritud makseasutuste kulude hüvitamiseks asjaomase kuu jooksul”. Igakuised maksed kantakse liikmesriikidele üle hiljemalt tehtud kulude järgse teise kuu kolmandal tööpäeval. Igakuised maksed on juba tehtud netokulude (pärast tulude mahaarvamist) hüvitus, mis tehakse liikmesriikidele nende poolt esitatavate igakuiste kuluaruannete alusel[5]. Kulude ja tulude igakuist kirjendamist kontrollitakse ja parandatakse üksikasjalike aruannete alusel[6]. Maksed saavad lõplikuks alles pärast seda, kui komisjon on neid kontrollinud raamatupidamisarvestuse kontrollimise ja heakskiitmise menetluse raames. Igakuiste maksete süsteemi kasutatakse maksete puhul, mida liikmesriigid tegid alates 16. oktoobrist 2012 kuni 15. oktoobrini 2013. Ülejäänud maksed teeb komisjon seoses piiratud hulga meetmetega. 2013. eelarveaastal tehtud igakuiste maksete netosumma pärast mahaarvamist ja muid korrektsioone oli 44 132 955 071,43 eurot. 2.2.1.2. Otsused 2013. aasta igakuiste maksete kohta 2013. eelarveaasta puhul võttis komisjon vastu kaksteist otsust igakuiste maksete kohta. Lisaks sellele otsustati 2013. aasta detsembris teha täiendav kuumakse, millega kohandati juba tehtud maksed asjaomasesse aastasse kantavate kogukuludega. 3. EAGFi 2013. AASTA EELARVE TÄITMINE 3.1. EAGFi eelarveassigneeringute kasutamine Eelarvet täideti mahus 45 302,1 miljonit eurot. Kulusid rahastati eelarve esialgsete assigneeringute kaudu ja kasutades poliitikavaldkonnale 05 (põllumajanduse ja maaelu areng) assigneeritud tulu, mis koosnes tervest 1 245,6 miljoni euro suurusest summast, mis kanti üle 2012. aastast, ja osast 2013. aastal kogutud sihtotstarbelisest tulust, mis moodustas 829 miljoni euro suurusest kogusummast 118,7 miljonit eurot. Poliitikavaldkonnas 05 (põllumajanduse ja maaelu areng) moodustasid turumeetmetega seotud kulud 3 193,2 miljonit eurot ja otsetoetustega seotud kulud 41 658,3 miljonit eurot. Teatavate turumeetmete ja otsetoetustega seotud kulud ületasid eelarveassigneeringuid ning see kaeti osaliselt muudest eelarvepunktidest ümberpaigutatud assigneeringute ja osaliselt EAGFi sihtotstarbelise tuluga. Lisaks sellele sisaldab eespool nimetatud eelarve täitmise kogusumma kulukohustuste assigneeringuid kalanduse turumeetmeteks (poliitikavaldkond 11) 32,2 miljonit euro ning veterinaar- ja fütosanitaarmeetmeteks (poliitikavaldkond 17) 265,9 miljonit euro ulatuses. Üksikasju eelarve täitmise kohta poliitikavaldkondade kaupa vt 3. lisa. 5. lisas on esitatud turumeetmetega, otsetoetustega ja põllumajanduskulude auditiga seotud kulude jaotus artiklite ja liikmesriikide kaupa. 4. MÄRKUSED EAGFi 2013. AASTA EELARVE TÄITMISE KOHTA Järgneb 3. lisas esitatud üksikasjadel põhinev lühikommentaar EAGFi 2013. aasta eelarveassigneeringute täitmise ja 2013. aastal saadaoleva sihtotstarbelise tulu kasutamise kohta. 4.1. Peatükk 05 02: Sekkumised põllumajandusturgudel 4.1.1. Sissejuhatus Selle eelarvepeatüki kogumaksed olid 3 193,2 miljonit eurot. Makseid rahastati 2 771,4 miljoni euro ulatuses heakskiidetud eelarveassigneeringutest ja 532,5 miljoni euro ulatuses sihtotstarbelisest tulust, et katta puu- ja köögiviljasektoris tekkinud kulusid (NB! Üksikasjad selle sektori kohta on esitatud allpool punktis 4.1.3). Makseid rahastati ka EAGFi eelarve muudest punktidest ümberpaigutatud assigneeringutest 162,7 miljoni euro ulatuses. 2013. aastal kogutud sihtotstarbelise tulu ülejääk (710,2 miljonit eurot) kanti üle 2014. aastasse. Eelarveassigneeringute alakasutusega punktidest paigutati kasutatavad assigneeringud ümber muudesse eelarvepunktidesse, et katta vajalikud lisakulud vastavalt vajadusele. 4.1.2. Toiduabiprogrammid 2013. aasta eelarves toiduabiprogrammidele ettenähtud assigneeringute alatäitmine oli 8,5 miljonit eurot ja tulenes asjaolust, et üks liikmesriik sattus eelarveaasta lõpu poole oma programmi rakendamisel raskustesse. Tuleb märkida, et 2013. aasta oli viimane aasta, mil toiduabiprogramme rakendati EAGFi raames. 4.1.3. Puu- ja köögivili Kõnealuse sektori kulud olid 1 138,1 miljonit eurot ning selle ülekasutamine oli eelkõige tingitud liikmesriikide kulutustest seoses tootjarühmadele eeltunnustuse saamiseks antava abiga. Tootjaorganisatsioonide rakendusfondide puhul, mille eesmärk on rahastada toodangu kvaliteedi parandamist ning toodete müügiedendus- ja turustamisprogramme, moodustas asjaomaste liikmesriikide poolt kantavate prognoositavate kulude katmiseks vajalik summa hinnanguliselt kokku 767 miljonit eurot. Kõnealusest kogusummast eraldasid eelarvepädevad institutsioonid assigneeringuid 267 miljoni euro ulatuses, sest arvesse võeti prognoositavat 500 miljoni euro suurust tulu, mis oli kõnealuse kava rahastamiseks eraldatud juba 2013. aasta eelarves. Lõpuks tegid liikmesriigid makseid 726,8 miljoni euro ulatuses, mis oli eelarves ettenähtud assigneeringutest väiksem peamiselt seetõttu, et 2012. aastal heakskiidetud kavade teise osamakse maksed olid väiksemad, sest mõned liikmesriigid olid oma kuluprognoosides liialdanud. Liikmesriikide kulud tootjarühmade abistamisel eeltunnustuse saamiseks ületasid eelarveassigneeringuid ligikaudu 90,4 miljoni euro võrra, sest teatavates liikmesriikides liitus kõnealuse kavaga suur hulk tootjarühmi. Koolidele puuvilja jagamise kava 2013. aasta eelarve alatäitmine oli ligikaudu 23,3 miljonit eurot, kuna teatavate liikmesriikide kulud olid neile 2011/2012. õppeaastaks ettenähtud eelarveassigneeringust väiksemad. 1. augustil 2013 alanud 2012/2013. õppeaasta puhul olid liikmesriikide poolt 2013. aasta lõpuks tehtud kulud vastavuses 2013. aasta eelarves ettenähtuga. 4.1.4. Viinamarjakasvatussaadused Veinisektorit reformiti 2009. eelarveaasta seisuga. Praegu on selles sektoris põhiliseks allesjäänud meetmeks veinisektori riiklikud toetusprogrammid. Kõikide muude meetmete jaoks oli 2013. aasta eelarves ette nähtud assigneeringud veel tasumata maksed prognoositavate saldode katmiseks. Riiklike toetusprogrammide puhul olid nelja liikmesriigi kulud veidi väiksemad kui nende kavades ettenähtud summad. Kõik muud kõnealuse kava kohased programmid rakendati aga täielikult, mille tulemusena kasutati 2013. aastaks ettenähtud assigneeringutest rohkem kui 98,1 %. 2011. aastal lõpetatud väljajuurimiskava puhul olid liikmesriikide kulud veel tasumata maksete saldode katmisel oluliselt väiksemad, mille tulemuseks oli eelarveassigneeringute alakasutamine ligikaudu 4,6 miljoni euro võrra. 4.1.5. Piim ja piimatooted Lõssipulbrit ega võid sekkumiseks eelarveaasta jooksul ei ostetud. Või eraladustusabiks nähti 2013. aasta eelarves assigneeringutena ette 9 miljonit eurot, kulusid kanti aga 7,1 miljonit eurot, kuna asjaomaste võikoguste keskmine hoiustamisaeg oli lühem. Koolipiima puhul olid peaaegu kõigi liikmesriikide poolt jaotatud kogused väiksemad kui 2013. aasta eelarves ettenähtud kogused, mistõttu oli vastavate assigneeringute alakasutamine ligikaudu 10,8 miljonit eurot. 4.1.6. Veise- ja vasikaliha Kõnealuse sektori kulud olid 6,5 miljonit eurot veise- ja vasikaliha ning elusloomade eksporditoetuste maksete eest; 2013. aasta eelarves oli nende maksete katmiseks ette nähtud 7,1 miljoni euro suurune assigneering, mistõttu oli alatäitmine kokku ligikaudu 0,6 miljonit eurot. 4.2. Peatükk 05 03: Otsetoetused 2013. aasta eelarves kõnealuse peatüki heakskiidetud assigneeringud olid 40 931,9 miljonit eurot ja maksete assigneeringud ligikaudu 41 658,3 miljonit eurot. Ühte osa ühtsest otsemaksete kavast oli juba ette nähtud rahastada sihtotstarbelisest tulust, mis seega tingis näilise ülekasutamise, mis osaliselt kaeti kõnealusest tulust ja osaliselt muudest eelarvepunktidest heakskiidetud assigneeringute ümberpaigutamise teel. 4.3. Peatükk 05 07: Põllumajanduskulude audit 4.3.1. Artikkel 05 07 01: Põllumajanduskulude kontroll Käesolev artikkel hõlmab meetmeid, mida võetakse kohapealse kontrolli tugevdamiseks ja kontrollisüsteemide parandamiseks, et vähendada pettuste ja eeskirjade eiramise ohtu, mis kahjustab ELi eelarvet. See hõlmab ka summasid, mis kantakse EAGFi eelarvesse raamatupidamisarvestuse kontrollimise ja heakskiitmise menetlusel põhinevate korrektsioonidena ning menetluse raames, mis seondub ettemaksete vähendamise/peatamisega. Euroopa Liit rahastas otse meetmeid, mille peamine eesmärk oli osta ühtse haldus- ja kontrollisüsteemi (IACS) raames satelliidifotosid, sidudes kulukohustustega kogu 2013. aasta eelarves järelevalve ja ennetavate meetmete Euroopa Liidu poolseteks otsetoetusteks ettenähtud summa (6,8 miljonit eurot). Seoses eelmiste aastate raamatupidamisarvestuse kontrollimise ja heakskiitmisega ning vastupidiselt eeldatavatele negatiivsetele korrektsioonidele tegi komisjon liikmesriikide suhtes üldiselt positiivseid korrektsioone kogusummas 3,4 miljonit eurot, sh liikmesriikidele maksetähtaegade eiramise tõttu määratud negatiivsed korrektsioonid. 2013. aasta eelarve assigneeringud raamatupidamisarvestuse vastavuse kontrolli menetluse kohasteks finantskorrigeerimisteks olid 200 miljonit eurot. Komisjon sulges selle konto, paigutades muudest eelarvepunktidest ümber heakskiidetud assigneeringud 203,6 miljonit eurot. Seoses eelmiste aastate raamatupidamisarvestuse kontrollimise ja heakskiitmisega eraldas eelarvepädev institutsioon assigneeringuid 108,3 miljoni euro ulatuses selle punkti raames tehtavateks eelnevate eelarveaastate positiivseteks vastavuskorrektsioonideks.. Komisjon võttis aga 2013. aastal vastu otsused, mis hõlmasid liikmesriikide kasuks tehtavaid positiivseid korrektsioone ligikaudu 109,1 miljoni euro ulatuses. Sellest tulenevat ületäitmist (0,8 miljonit eurot) rahastati eelarve muudest punktidest ümberpaigutamise teel. 5. SIHTOTSTARBELISE TULU KASUTAMINE 5.1. EAGFi sihtotstarbeline tulu 2012. aastast 2013. aastasse tegelikult ülekantud sihtotstarbeline tulu oli 1 245,6 miljonit eurot, mille hulgas oli suhkruvaldkonna ümberkorraldusfondi saldo, mida kasutati täies ulatuses 2013. eelarveaasta kulude katteks kooskõlas finantsmääruse artikliga 14. Nagu nähtub 4.-II lisast, kaeti kõnealuse summaga puu- ja köögiviljasektori tootjaorganisatsioonide rakendusfondidega seotud kulud 143,5 miljonit eurot ja ühtse otsemaksete kavaga seotud kulud 1 102,2 miljonit eurot. 2013. aastal kogutud sihtotstarbelise tulu kohta nähtub 4.-I lisast, et ligikaudu 829 miljoni euro suurust tulu koguti järgmistest allikatest: – vastavuse kontrolli menetluse kohased finantskorrigeerimised, ligikaudu 593,6 miljonit eurot, – eeskirjade eiramise eest sissenõutud summa ligikaudu 155,1 miljonit eurot, – piimamaks, mida koguti ligikaudu 80,2 miljonit eurot. Osa 2013. aastal kogutud sihtotstarbelisest tulust, mis moodustas 118,7 miljonit eurot, kasutati aasta jooksul selleks, et katta puu- ja köögiviljasektori tootjaorganisatsioonide rakendusfondide kulud. 2013. aastal kogutud sihtotstarbelise tulu ülejääk 710,2 miljonit eurot kantakse automaatselt üle 2014. eelarveaastasse kõnealuse eelarveaasta kulude katmiseks. Täpsema teabe saamiseks vt 4.-I ja 4.-II lisa. 6. JAOTUS KULULIIKIDE KAUPA EAGFi kogukulu oli 45 302,1 miljonit eurot. Allpool esitatakse jaotus kõige olulisemate kulukategooriate kaupa koos protsendimääraga, mis näitab kulude osakaalu EAGFi 2013. aasta kogukulust. Ladustamine Ladustamise kulud olid 25,1 miljonit eurot, st 0,06 % kogukulust. Selles summas kajastuvad peamiselt või ja oliiviõli eraladustamisega seotud kulud. Eksporditoetused Eksporditoetustele kulus 62,4 miljonit eurot, st 0,1 % kogukulust, ning need olid seotud peamiselt veise-, kodulinnu- ja sealiha ning I lisas nimetamata toodete ekspordiga. Muud turumeetmed Lisaks ladustamisele ja eksporditoetustele olid muude turumeetmetega seotud kulud 3 217,2 miljonit eurot, st 7,1 % aasta kogukulust. See kululiik hõlmab peamiselt toiduabiprogrammide, oliiviõli, puu- ja köögivilja, veini, kiutaimede, POSEI ja humala, piima- ja piimatoodete, veise- ja vasikaliha, sealiha ning mesindusega seotud kulusid. Kõnealuses kululiigis sisalduvad muud väiksemad summad ning sellega on hõlmatud raamatupidamisarvestuse kontrollimisest ja heakskiitmisest tulenevad korrektsioonid. Otsetoetused Otsetoetuste kulud olid 41 658,3 miljonit eurot, st 92 % kogukulust. Otsese juhtimise raames tehtud kulutused Need kulutused (340,2 miljonit eurot kulukohustuste assigneeringutena ehk 0,8 % kogukulust) tegi komisjon otsemaksetena ja need olid peamiselt seotud veterinaar- ja fütosanitaarmeetmete, põllumajandusliku raamatupidamise, põllumajandusstruktuuride uuringute ja ÜPP-d (ühist põllumajanduspoliitikat) käsitleva teabega. Maaelu areng endise EAGGFi tagatisrahastu raames Seoses maaelu arengukavadega ei saa enam endise EAGGFi tagatisrahastu raames kulukohustuste assigneeringuid teha. Liikmesriigid lõpetavad praegu kõnealuseid kavasid ja maksavad tagasi alusetult saadud summad. Kõnealuse artikli kohaselt tagasimakstav lõplik netosumma on ligikaudu 1 miljonit eurot. Ajavahemikul 2007–2013 toimunud muutused asjaomaste kululiikide kaupa on esitatud 6. lisas. [1] Kõnealune menetlus on esitatud 1. lisas. [2] Need summad ei ole esitatud eelarve tulude ridadel (artikkel 670, EAGFi sihtotstarbeline tulu), vaid on märgitud kõnealust artiklit käsitlevates eelarveselgitustes. [3] p.m.: märge „pro memoria”. [4] ELT L 209, 11.8.2005, lk 1. [5] Liikmesriigid esitavad kõnealused igakuised kuluaruanded kuu N+1 kümnendaks kuupäevaks. [6] Liikmesriigid esitavad üksikasjalikud aruanded (vastavalt tabelile 104) kuu N+1 kahekümnendaks kuupäevaks.